《赠梅圣俞》
宋代·刘敞

耳闻梅圣俞，及此将十载。洛下聚英豪，文华富如海。

声名动冠聚，久合参朝寀。何意幕中客，新违江上宰。

材高虽用晚，大器终有在。三公识者多，荐拔可立待。

栖栖九衢里，尘土增厌殆。相逢恨知晚，乍似去贫馁。

邻居幸见过，沃此胸礧磈。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。